PMIndiaData/PMIndiaSum huggingface dataset:
ഇന്ത്യ സന്ദര്‍ശനത്തിനെത്തിയ ഫ്രഞ്ച് പ്രസിഡന്റിനെ പ്രധാനമന്ത്രി സ്വാഗതം ചെയ്തു.

ഇന്ത്യയിലെത്തിയ ഫ്രഞ്ച് പ്രസിഡന്റ് ശ്രീ. ഫ്രാന്‍സ്വാ ഒലാന്ദിന് പ്രധാനമന്ത്രി ശ്രീ.നരേന്ദ്ര മോദിയുടെ ഊഷ്വള വരവേല്പ്. ചണ്ഡിഗഢിലും ഡല്‍ഹിയിലും പ്രധാനമന്ത്രി ശ്രീ.നരേന്ദ്ര മോദി ഫ്രഞ്ച് പ്രസിഡന്റുമായി കൂടിക്കാഴ്ച നടത്തും. റിപ്പബ്ലിക്ക് ദിന ചടങ്ങില്‍ മുഖ്യാതിഥിയായി ഫ്രഞ്ച് പ്രസിഡന്റിനെ ലഭിച്ചതില്‍ അഭിമാനവും സന്തോഷവും ഉണ്ടെന്ന് ശ്രീ.നരേന്ദ്ര മോദി പറഞ്ഞു. മുന്‍ കൂടിക്കാഴ്ചകളില്‍ സൃഷ്ടിച്ച അടിത്തറയില്‍ തങ്ങള്‍ ബന്ധം പടുത്തുയര്‍ത്തുമെന്നും പ്രധാനമന്ത്രി ട്വിറ്ററില്‍ അഭിപ്രായപ്പെട്ടു.
വിശുദ്ധ റംസാൻ മാസത്തിന്റെ ആരംഭത്തിൽ പ്രധാനമന്ത്രി ജനങ്ങളെ അഭിവാദ്യം  ചെയ്തു

വിശുദ്ധ റംസാൻ മാസത്തിന്റെ ആരംഭത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : "പവിത്രമായ റംസാൻ മാസത്തിന്റെ തുടക്കത്തിന് ആശംസകൾ. പാവപ്പെട്ടവരെ സേവിക്കാൻ ഈ പുണ്യമാസം ആളുകളെ പ്രചോദിപ്പിക്കട്ടെ. ഇത് നമ്മുടെ സമൂഹത്തിൽ സമാധാനത്തിന്റെയും ഐക്യത്തിന്റെയും അനുകമ്പയുടെയും മാനസികഭാവം കൂടുതൽ വർധിപ്പിക്കട്ടെ."
പുരുഷവിഭാഗം ടെന്നിസ് ഡബിള്‍സില്‍ സ്വര്‍ണം നേടിയ രോഹന്‍ ബൊപ്പണ്ണയെയും ദിവിജ് സരണിനെയും പ്രധാനമന്ത്രി അഭിനന്ദിച്ചു

ഇന്‍ഡൊനീഷ്യയിലെ ജക്കാര്‍ത്ത – പാലെംബാങ്ങില്‍ നടക്കുന്ന 18-ാമത് ഏഷ്യന്‍ ഗെയിംസില്‍ പുരുഷവിഭാഗം ടെന്നിസ് ഡബിള്‍സില്‍ സ്വര്‍ണം നേടിയ രോഹന്‍ ബൊപ്പണ്ണയെയും ദിവിജ് സരണിനെയും പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘രോഹന്‍ ബൊപ്പണ്ണയും ദിവിജ് ശരണും കളിക്കുമ്പോള്‍ ടെന്നിസില്‍ അദ്ഭുതങ്ങള്‍ പ്രതീക്ഷിക്കാം! പുരുഷവിഭാഗം ഡബിള്‍സില്‍ അര്‍ഹതയ്ക്കുള്ള അംഗീകാരമായി അവര്‍ക്കു സ്വര്‍ണമെഡല്‍ ലഭിച്ചിരിക്കുന്നു. കളിക്കാര്‍ക്ക് അഭിനന്ദനങ്ങള്‍!’, പ്രധാനമന്ത്രി പറഞ്ഞു.
ജപ്പാനിലെ ടോക്യോയില്‍ ഇന്ത്യന്‍ സമൂഹവുമായി പ്രധാനമന്ത്രി ആശയവിനിമയം നടത്തി.

പ്രധാനമന്ത്രി ശ്രീ. നരേന്ദ്ര മോദി ഇന്ന് ടോക്യോയില്‍ ഇന്ത്യന്‍ സമൂഹവുമായി ആശയവിനിമയം നടത്തി. ഇന്ത്യാ- ജപ്പാന്‍ കൂട്ട്‌കെട്ടിന്റെ വിവിധ വശങ്ങള്‍ പ്രധാനമന്ത്രി എടുത്ത് പറഞ്ഞു. തനിക്ക് നല്‍കിയ ഊഷ്മളമായ സ്വീകരണത്തിനും, ആതിഥ്യത്തിനും ശ്രീ. മോദി, ജാപ്പനീസ് പ്രധാനമന്ത്രി ശ്രീ. ഷിന്‍സോ ആബെയ്ക്കും, ജപ്പാന്‍ ജനതയ്ക്കും നന്ദി പറഞ്ഞു. ജപ്പാനിലെ ഇന്ത്യന്‍ സമൂഹത്തിന് അദ്ദേഹം ഊഷ്മളമായ ദീപാവലി ആശംസകളും നേര്‍ന്നു. ജപ്പാനിലെ ഇന്ത്യന്‍ സമൂഹത്തെ ഇന്ത്യയുടെ അവിടത്തെ സ്ഥാനപതികളെന്നന് വിശേഷിപ്പിച്ച പ്രധാനമന്ത്രി ഇന്ത്യയില്‍ നിക്ഷേപം നടത്താനും മാതൃഭൂമിയുമായി സാംസ്‌കാരിക ബന്ധങ്ങള്‍ നിലനിര്‍ത്താനും ആഹ്വാനം ചെയ്തു. കഴിഞ്ഞ നാല് വര്‍ഷത്തെ ഗവണ്‍മെന്റിന്റെ നേട്ടങ്ങള്‍ എടുത്ത് പറഞ്ഞ് കൊണ്ട്, ഇന്ത്യന്‍ പരിഹാരങ്ങള്‍ – ആഗോള പ്രയോഗങ്ങള്‍ എന്ന ത്വരയോടെയാണ് ഇന്ത്യ നിരന്തരം പ്രവര്‍ത്തിക്കുന്നതെന്ന് പ്രധാനമന്ത്രി ചൂണ്ടിക്കാട്ടി. സാമ്പത്തിക ഉള്‍ച്ചേര്‍ക്കലിനുള്ള ഇന്ത്യയുടെ മാതൃക, പ്രത്യേകിച്ച് ജാം (ജന്‍ധന്‍ യോജന, മൊബൈല്‍, ആധാര്‍) ത്രയവും ഡിജിറ്റല്‍ പണമിടപാട് മാതൃകയും ലോകമെമ്പാടും പ്രകീര്‍ത്തിക്കപ്പെടുകയാണ്. വന്‍ വിജയമായി തീര്‍ന്ന ഇന്ത്യയുടെ ബഹിരാകാശ പരിപാടിയും, ഇന്ത്യയില്‍ നിര്‍മ്മിച്ച് വരുന്ന കരുത്തുറ്റ് അടിസ്ഥാന സൗകര്യങ്ങളും പ്രധാനമന്ത്രി എടുത്ത് പറഞ്ഞു. ‘ഇന്ത്യയില്‍ നിര്‍മ്മിക്കൂ പദ്ധതി, ഇലക്‌ട്രോണിക്‌സ്, ഓട്ടോമൊബീല്‍ നിര്‍മ്മാണ മേഖലകളില്‍ ഇന്ത്യയെ ഒരു ആഗോള ഹബ്ബാക്കി മാറ്റിയിരിക്കുകയാണെന്ന അദ്ദേഹം പറഞ്ഞു. ഒരു നവ ഇന്ത്യ കെട്ടിപ്പടുക്കുന്നതില്‍ സ്മാര്‍ട്ട് അടിസ്ഥാന സൗകര്യങ്ങള്‍ സൃഷ്ടിക്കുന്നതിന് ജപ്പാന്റെ സംഭാവനകള്‍ പ്രധാനമന്ത്രി ഊന്നിപ്പറഞ്ഞു. ഇന്ത്യയും ജപ്പാനും തമ്മിലുള്ള ബന്ധങ്ങള്‍ കൂടുതല്‍ മെച്ചപ്പെടുത്താന്‍ കൂടുതല്‍ കഠിനപ്രയത്‌നം നടത്തണമെന്ന് പ്രധാനമന്ത്രി ഇന്ത്യന്‍ സമൂഹത്തെ ആഹ്വാനം ചെയ്തു. പ്രധാനമന്ത്രി രണ്ട് ദിവസത്തെ ജപ്പാന്‍ പര്യടനത്തിലാണ്.
നബാര്‍ഡ് ആക്റ്റ് 1981ന്റെ ഭേദഗതി ശുപാര്‍ശകള്‍ക്ക് മന്ത്രിസഭയുടെ അംഗീകാരം

താഴെ പറയുന്ന ശുപാര്‍ശകള്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകരിച്ചു. (എ) കരടു ബില്ലില്‍ നിര്‍ദേശിക്കുംവിധം ദേശീയ കൃഷി ഗ്രാമവികസന ബാങ്ക് ആക്റ്റ്, 1981ല്‍ ഭേദഗതി വരുത്തുന്നതിന്. ഭേദഗതി പ്രാബല്യത്തില്‍ വരുന്നതോടെ നബാര്‍ഡിന്റെ അംഗീകൃത മൂലധനം അയ്യായിരം കോടി രൂപയില്‍നിന്ന് 30,000 കോടി രൂപയായി ഉയര്‍ത്താനും ആവശ്യമെന്നു കണ്ടാല്‍ ആര്‍.ബി.ഐയുമായി ചര്‍ച്ച ചെയ്ത് ഈ തുക പിന്നെയും ഉയര്‍ത്താനും കേന്ദ്ര ഗവണ്‍മെന്റിനു സാധിക്കും. (ബി) ആര്‍.ബി.ഐക്കു നബാര്‍ഡിലുള്ള ഓഹരികളില്‍ 0.4 ശതമാനം വരുന്ന 20 കോടി രൂപ മുല്യമുള്ള ഓഹരികള്‍ ഇന്ത്യാ ഗവണ്‍മെന്റിനു കൈമാറ്റം ചെയ്യുന്നതിന്. അംഗീകൃത മൂലധനം വര്‍ധിപ്പിക്കുന്നത് നബാര്‍ഡിന് ദീര്‍ഘകാല ജലസേചന ഫണ്ട് സംബന്ധിച്ച കാര്യങ്ങളും സഹകരണ ബാങ്കുകള്‍ക്കു വായ്പ നല്‍കുന്നതു സംബന്ധിച്ച അടുത്തിടെയുള്ള മന്ത്രിസഭാ തീരുമാനവും നടപ്പാക്കാന്‍ സഹായകമാകും.
ആചാര്യ കൃപാലാനിയെ അദ്ദേഹത്തിന്റെ ജന്മവാര്‍ഷികത്തില്‍ പ്രധാനമന്ത്രി അനുസ്മരിച്ചു

പ്രധാനമന്ത്രി ശ്രീ. നരേന്ദ്ര മോദി ആചാര്യ കൃപലാനിയെ അദ്ദേഹത്തിന്റെ ജന്മവാര്‍ഷികത്തില്‍ അനുസ്മരിച്ചു. ”പാവപ്പെട്ടവരുടെയും പാര്‍ശ്വവല്‍ക്കരിക്കപ്പെട്ടവരുടെയും ക്ഷേമത്തിനായി പ്രവര്‍ത്തിച്ച, പ്രചോദനം നല്‍കുന്ന ഒരു വ്യക്തിത്വമായ ആചാര്യ കൃപലാനിയെ അദ്ദേഹത്തിന്റെ ജന്മവാര്‍ഷികത്തില്‍ സ്മരിക്കുന്നു,” പ്രധാനമന്ത്രി പറഞ്ഞു.
ആചാര്യ വിനോബ  ഭാവെ ജയന്തിയിൽ  പ്രധാനമന്ത്രിയെ അനുസ്മരിച്ചു

ആചാര്യ വിനോബ ഭാവെയുടെ ജയന്തിദിനത്തിൽ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു ഒരു ട്വീറ്റിൽ പ്രധാനമന്ത്രി പറഞ്ഞു: "ആചാര്യ വിനോബ ഭാവെയെ അദ്ദേഹത്തിന്റെ ജയന്തി ദിനത്തിൽ അനുസ്മരിക്കുന്നു. അദ്ദേഹത്തിന്റെ ജീവിതം ഗാന്ധിയൻ തത്വങ്ങളുടെ സാക്ഷാല്‍ക്കാരമായിരുന്നു. സാമൂഹിക ശാക്തീകരണത്തിൽ അഭിനിവേശമുള്ള അദ്ദേഹം 'ജയ് ജഗത്' എന്ന ആഹ്വാനം നൽകി. ഞങ്ങൾ അദ്ദേഹത്തിന്റെ ആദർശങ്ങളിൽ നിന്ന് പ്രചോദനം ഉൾക്കൊണ്ട് നമ്മുടെ രാജ്യത്തിനായുള്ള അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാൻ പ്രതിജ്ഞാബദ്ധരാണ്."
മണിപ്പൂര്‍ മുഖ്യമന്ത്രിയായി സത്യപ്രതിജ്ഞ ചെയ്ത ബീരേന്‍ സിംഗിനെ പ്രധാനമന്ത്രി അഭിനന്ദിച്ചു

മണിപ്പൂര്‍ മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ. എന്‍. ബീരേന്‍ സിംഗിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ”സത്യപ്രതിജ്ഞ ചെയ്ത് ചുമതലയേറ്റ ശ്രീ. എന്‍. ബിരേന്‍ സിംഗിനും അദ്ദേഹത്തിന്റെ സഹപ്രവര്‍ത്തകര്‍ക്കും അനുമോദനങ്ങള്‍ മണിപ്പൂരിന്റെ വികസനത്തിനായി ഈ ടീം അക്ഷീണം പ്രവര്‍ത്തിക്കുമെന്ന് എനിക്ക് ഉറപ്പുണ്ട്.
ഗോവ മുഖ്യമന്ത്രിയായി സത്യപ്രതിജ്ഞ ചെയ്ത ഡോ. പ്രമോദ് സാവന്തിനെയും അദ്ദേഹത്തിന്റെ മന്ത്രി സഭയെയും പ്രധാനമന്ത്രി അഭിനന്ദിച്ചു

ഗോവ മുഖ്യമന്ത്രിയായി സത്യപ്രതിജ്ഞ ചെയ്ത ഡോ. പ്രമോദ് സാവന്തിനെയും മന്ത്രിമാരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഈ ടീം മൊത്തത്തിൽ ഗോവയിലെ ജനങ്ങൾക്ക് മികച്ച ഭരണം നൽകുമെന്ന് പ്രധാനമന്ത്രി ആത്മവിശ്വാസം പ്രകടിപ്പിച്ചു. പ്രധാനമന്ത്രി ട്വീറ്റ് ചെയ്തു: "ഇന്ന് ഗോവയിൽ സത്യപ്രതിജ്ഞ ചെയ്ത് അധികാരമേറ്റ ഡോ. പ്രമോദ് സാവന്ത് ജിയ്ക്കും മറ്റെല്ലാവർക്കും അഭിനന്ദനങ്ങൾ. ഈ ടീം മൊത്തത്തിൽ ഗോവയിലെ ജനങ്ങൾക്ക് നല്ല ഭരണം നൽകുമെന്നും കഴിഞ്ഞ ദശാബ്ദത്തിൽ ചെയ്ത ജനപക്ഷ പ്രവർത്തനങ്ങൾക്ക് കരുത്തേകുമെന്നും എനിക്ക് ഉറപ്പുണ്ട്." –ND–
ലോക മാധ്യമ സ്വാതന്ത്ര്യ ദിനത്തില്‍ പ്രധാനമന്ത്രിയുടെ സന്ദേശം

പ്രധാനമന്ത്രി ശ്രീ. നരേന്ദ്ര മോദിയുടെ ലോക മാധ്യമ സ്വാതന്ത്ര്യ ദിന സന്ദേശം : ജനാധിപത്യ സംവിധാനത്തിന്റെ കാതലായ സ്വതന്ത്രവും ഊര്‍ജ്ജസ്വലവുമായ മാധ്യമ പ്രവര്‍ത്തനത്തിനുള്ള നമ്മുടെ ദൃഢമായ പിന്തുണ അറിയിക്കുവാനുള്ള ദിനമാണ് ലോക മാധ്യമ സ്വതന്ത്ര്യ ദിനം. ഇന്നത്തെ കാലത്ത്, സമൂഹ മാധ്യമങ്ങള്‍ ശക്തമായ ഇടപെടലുകള്‍ നടത്തുവാനുള്ള ഫലപ്രദമായ മാധ്യമമായി മാറിക്കഴിഞ്ഞു എന്നു മാത്രമല്ല മാധ്യമ സ്വാതന്ത്ര്യം എന്ന ആശയത്തിന് കൂടുതല്‍ ഉണര്‍വും നല്‍കുന്നു.
പസഫിക് പെന്‍ഷന്‍ ആന്‍ഡ് ഇന്‍വെസ്റ്റ്‌മെന്റ് ഇന്‍സ്റ്റിറ്റ്യൂട്ട് പ്രതിനിധിസംഘം പ്രധാനമന്ത്രിയെ സന്ദര്‍ശിച്ചു

പ്രസിഡന്റ് ശ്രീ. ലയണല്‍ സി.ജോണ്‍സണിന്റെ നേതൃത്വത്തിലുള്ള പസഫിക് പെന്‍ഷന്‍ ആന്‍ഡ് ഇന്‍വെസ്റ്റ്‌മെന്റ് ഇന്‍സ്റ്റിറ്റ്യൂട്ട് പ്രതിനിധിസംഘം പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇന്ത്യയില്‍ നടപ്പാക്കിവരുന്ന സാമ്പത്തികപരിഷ്‌കാരങ്ങളുടെ വേഗതയെ പ്രശംസിച്ച പ്രതിനിധികള്‍ രാജ്യത്തിനുള്ള വളര്‍ച്ചാസാധ്യതയ്ക്ക് ഊന്നല്‍ നല്‍കിയാണു സംസാരിച്ചത്. സമ്പദ്‌വ്യവസ്ഥയുമായി ബന്ധപ്പെട്ട എഫ്.ഡി.ഐ., ജി.എസ്.ടി. തുടങ്ങിയ കാര്യങ്ങളെക്കുറിച്ചു ചര്‍ച്ച നടത്തി. ഇന്ത്യയില്‍ നിക്ഷേപം നടത്തുന്നതിനുള്ള സാധ്യതകളെക്കുറിച്ചു പ്രധാനമന്ത്രി ചൂണ്ടിക്കാട്ടി. ബിസിനസ് ചെയ്യുന്നത് എളുപ്പമാക്കാന്‍ അടുത്തിടെ നടപ്പാക്കിയ പരിഷ്‌കാരങ്ങളും കൈക്കൊണ്ട നടപടികളും സംബന്ധിച്ച് അദ്ദേഹം വിശദീകരിച്ചു. ജനങ്ങളുടെ വര്‍ധിച്ചുവരുന്ന ആഗ്രഹങ്ങളും ശക്തമായ സാമ്പത്തിക അടിത്തറയും നിക്ഷേപത്തിന് ഏറ്റവും അനുകൂലമായ സാഹചര്യം തുറന്നിടുന്നുവെന്നു പ്രധാനമന്ത്രി ചൂണ്ടിക്കാട്ടി. പുനരുപയോഗിക്കാവുന്ന ഊര്‍ജം, ജൈവകൃഷി എന്നീ മേഖലകളിലുള്ള നിക്ഷേപസാധ്യതയ്ക്ക് ഊന്നല്‍ നല്‍കിയാണു പ്രധാനമന്ത്രി സംസാരിച്ചത്. പി.പി.ഐ. ഇന്‍സ്റ്റിറ്റ്യൂട്ട് ട്രസ്റ്റിയെന്ന നിലയില്‍ ഫണ്ട് കൈകാര്യം ചെയ്യുന്നതിനെ അഭിനന്ദിച്ച അദ്ദേഹം, ഈ ട്രസ്റ്റീഷിപ്പ് ആശയം ഇന്ത്യയില്‍ എളുപ്പത്തില്‍ മനസ്സിലാകുമെന്നും മഹാത്മാഗാന്ധി പോലും പിന്തുണച്ചിട്ടുണ്ടെന്നും ചൂണ്ടിക്കാട്ടി.
പ്രധാനമന്ത്രി ദക്ഷിണ കൊറിയക്ക് വിമോചന ദിന ആശംസകള്‍ നേര്‍ന്നു

പ്രധാനമന്ത്രി ശ്രീ. നരേന്ദ്ര മോദി ദക്ഷിണ കൊറിയക്ക് വിമോചന ദിന ആശംസകള്‍ നേര്‍ന്നു. “ദക്ഷിണ കൊറിയന്‍ ജനതയ്ക്ക്‌ അവരുടെ വിമോചനദിന വേളയില്‍ ഞാന്‍ ആശംസകള്‍ അറിയിക്കുന്നു. ഇന്ത്യയും ദക്ഷിണ കൊറിയയും തമ്മില്‍ അടുത്ത ബന്ധം വേണമെന്ന ആവശ്യം എല്ലാ കാലത്തേക്കാളും ശക്തമാണ്. ഇന്ത്യയുടെ സാമ്പത്തിക പരിഷ്‌കാരത്തിലുള്ള ദക്ഷിണ കൊറിയയുടെ പങ്കാളിത്തത്തെ അതിപ്രധാനമായാണ് കാണുന്നത്. ദക്ഷിണ കൊറിയയുമായുള്ള വ്യാപാരബന്ധങ്ങള്‍ ഇനിയും മെച്ചപ്പെടണം. ഏഷ്യയിലെ ജനാധിപത്യത്തിന്റെ തൂണെന്ന നിലയില്‍ ദക്ഷിണ കൊറിയയുടെ ദ്രുതഗതിയിലുള്ള പുരോഗതി ഏഷ്യയുടെ നൂറ്റാണ്ട് എന്ന കാഴ്ചപ്പാടിന് കരുത്ത് പകരും. വിവിധ മണ്ഡലങ്ങളില്‍ സഹകരണം വ്യാപിപ്പിച്ചതിനാല്‍ അടുത്തിടെ നടന്ന എന്റെ ദക്ഷിണ കൊറിയന്‍ സന്ദര്‍ശനം അത്യധികം ഫലപ്രദമായിരുന്നു” – ശ്രീ. നരേന്ദ്ര മോദി പറഞ്ഞു.
പുനരുപയോഗിക്കാവുന്ന ഊര്‍ജം സംബന്ധിച്ച് ഇന്ത്യയും പോര്‍ച്ചുഗലും തമ്മില്‍ ധാരണാപത്രം ഒപ്പുവെക്കുന്നതിനു മന്ത്രിസഭയുടെ അംഗീകാരം

പുനരുപയോഗിക്കാവുന്ന ഊര്‍ജം സംബന്ധിച്ച് ഇന്ത്യയും പോര്‍ച്ചുഗലും തമ്മില്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന മന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. 2017 ജനുവരി ആറിനു ന്യൂഡെല്‍ഹിയില്‍ വെച്ചാണു ധാരണാപത്രം ഒപ്പുവെക്കപ്പെട്ടത്. ഇരു രാജ്യങ്ങളും തമ്മിലുള്ള ഉഭയകക്ഷിസഹകരണം വര്‍ധിക്കുന്നതിനു ധാരണാപത്രം സഹായകമാകും. പുനരുപയോഗിക്കാവുന്ന ഊര്‍ജവുമായി ബന്ധപ്പെട്ട കാര്യങ്ങളില്‍ പരസ്പരം ഗുണകരമാകുംവിധം, സഹകരണാടിസ്ഥാനത്തില്‍ സ്ഥാപനങ്ങള്‍ തമ്മിലുള്ള ബന്ധം പ്രോത്സാഹിപ്പിക്കാനാണ് ഇരു രാജ്യങ്ങളും ലക്ഷ്യമിടുന്നത്. ആവശ്യമെന്നു കണ്ടാല്‍ ശാസ്ത്ര സ്ഥാപനങ്ങള്‍, ഗവേഷണ കേന്ദ്രങ്ങള്‍, സര്‍വകലാശാലകള്‍ തുടങ്ങിയ കേന്ദ്രങ്ങളില്‍നിന്നുളള പ്രതിനിധികളെ അംഗങ്ങളായി ചേര്‍ക്കാവുന്ന വിധത്തിലുള്ള സംയുക്ത പ്രവര്‍ത്തന ഗ്രൂപ്പ് രൂപീകരിക്കാനും ധാരണാപത്രം വ്യവസ്ഥ ചെയ്യുന്നു.
പ്രധാനമന്ത്രി രാജ്യത്തെ ജനങ്ങള്‍ക്ക് ഓണാശംസകള്‍ നേര്‍ന്നു.

” ഓണത്തിന്റെ ശുഭവേളയില്‍ ഏവര്‍ക്കും ആശംസകള്‍. ഓണത്തിന്റെ ഈ സവിശേഷാവസരത്തില്‍ ലോകമെമ്പാടുമുള്ള മലയാളി സമൂഹത്തിന് എന്റെ ആശംസകള്‍. ഒത്തൊരുമയുടെ പൊരുള്‍ കൊണ്ടാടുന്ന ഓണം ശരിക്കും ആഹ്ലാദദായകമാണ്. സമൂഹത്തില്‍ സന്തോഷവും സമൃദ്ധിയും വര്‍ദ്ധിപ്പിക്കാന്‍ ഓണം ഇടയാവട്ടെ.”- പ്രധാനമന്ത്രി ശ്രീ നരേന്ദ്രമോദി പറഞ്ഞു.
പ്രധാനമന്ത്രി ലോക റേഡിയോ ദിനാശംസകള്‍ നേര്‍ന്നു

ലോക റേഡിയോ ദിനത്തില്‍ റേഡിയോ വ്യവസായവുമായി ബന്ധപ്പെട്ടവര്‍ മുതല്‍ ശ്രോതാക്കള്‍ വരെ, റേഡിയോ ലോകവുമായി ബന്ധപ്പെട്ട എല്ലാവര്‍ക്കും പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ലോക റേഡിയോ ദിനത്തില്‍ റേഡിയോ വ്യവസായവുമായി ബന്ധപ്പെട്ടവര്‍ മുതല്‍ ശ്രോതാക്കള്‍ വരെ റേഡിയോ ലോകവുമായി ബന്ധപ്പെട്ട എല്ലാവര്‍ക്കും ഞാന്‍ ആശംസകള്‍ നേരുന്നു. ‘റേഡിയോയ്ക്കു നമ്മെ പരസ്പരം അടുപ്പിക്കാന്‍ സാധിക്കുമെന്നു മന്‍ കീ ബാത്തിലൂടെ ഞാന്‍ മനസ്സിലാക്കിവരുന്നു. എല്ലാ എപ്പിസോഡുകളും ഈ ലിങ്കില്‍ കേള്‍ക്കാം: https://www.narendramodi.in/mann-ki-baat’ പ്രധാനമന്ത്രി പറഞ്ഞു.
കാലഹരണപ്പെട്ട നിയമങ്ങള്‍ റദ്ദാക്കാന്‍ കേന്ദ്ര മന്ത്രിസഭയുടെ അനുമത

കാലഹരണപ്പെട്ടതും ആവശ്യത്തിലധികവുമുള്ള 105 നിയമങ്ങള്‍ റദ്ദാക്കാനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇതിനായി 2017 ലെ റദ്ദാക്കലും ഭേദഗതികളും ബില്‍ കൊണ്ടുവരാനും തീരുമാനമായി. പ്രധാനമന്ത്രിയുടെ ഓഫീസ് നിയോഗിച്ച രണ്ടംഗ സമിതിയും ദേശീയ ലോ കമ്മിഷനും നിയമനിര്‍മ്മാണ വകുപ്പും ചേര്‍ന്ന റദ്ദാക്കപ്പെടേണ്ട 1,824 എണ്ണം കണ്ടെത്തിയിട്ടുണ്ട്. വിവിധ മന്ത്രാലയങ്ങളും വകുപ്പുകളുമായി നടത്തിയ വിശദമായ ചര്‍ച്ചകള്‍ക്ക് ശേഷം ഇത്തരത്തില്‍പ്പെട്ട 1,175 കേന്ദ്ര നിയമങ്ങള്‍ റദ്ദാക്കുന്നതിന് 2014 മേയ്ക്കും 2014 ആഗസ്റ്റിനുമിടയില്‍ പാര്‍ലമെന്റ് നാല് നിയമങ്ങള്‍ പാസ്സാക്കിയിട്ടുണ്ട്. മൊത്തം 1,824 നിയമങ്ങളില്‍ 227 എണ്ണം സംസ്ഥാന ഗവണ്‍മെന്റ് റദ്ദാക്കേണ്ടവയാണ്. അവശേഷിക്കുന്ന 422 കേന്ദ്ര നിയമങ്ങളില്‍ വിവിധ മന്ത്രാലയങ്ങള്‍ 105 നിയമങ്ങള്‍ റദ്ദാക്കുന്നതിനെ അനുകൂലിച്ചും 139 എണ്ണത്തിന്റെ കാര്യത്തില്‍ വിയോജിപ്പും അറിയിച്ചിട്ടുണ്ട്. ഇതിന്റെ അടിസ്ഥാനത്തിലാണ് 105 നിയമങ്ങള്‍ റദ്ദാക്കാന്‍ കേന്ദ്ര മന്ത്രിസഭ നടപടി കൈക്കൊണ്ടത്.
പ്രതിരോധ കുത്തിവയ്പ്പുകൾ 100 കോടി കടന്നത്തിന്   പ്രധാനമന്ത്രി  ഡോക്ടർമാർക്കും നഴ്സുമാർക്കും നന്ദി അറിയിച്ചു

പ്രവർത്തിച്ച ഡോക്ടർമാർ, നഴ്സുമാർ, തുടങ്ങി എല്ലാവർക്കും പ്രധാനമന്ത്രി ശ്രീ നരേന്ദ്ര മോദി നന്ദി രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "ഇന്ത്യ ചരിത്രം രചിച്ചു. 130 കോടി ഇന്ത്യക്കാരുടെയും ഇന്ത്യൻ ശാസ്ത്രത്തിന്റെയും പരിശ്രമത്തിന്റെയും കൂട്ടായ മനോഭാവത്തിന്റെ യും വിജയത്തിന് നാം സാക്ഷ്യം വഹിക്കുന്നു. 100 കോടി പ്രതിരോധ കുത്തിവയ്പ്പുകൾ മറികടന്നതിന് ഇന്ത്യയെ അഭിനന്ദിക്കുന്നു. നമ്മുടെ ഡോക്ടർമാർക്കും നഴ്സുമാർക്കും ഈ നേട്ടം കൈവരിക്കാൻ പ്രവർത്തിച്ച എല്ലാവർക്കും നന്ദി."
തൃപുര മുഖ്യമന്ത്രിയായി ചുമതലയേറ്റ മാണിക്ക് സാഹയെ പ്രധാനമന്ത്രി  അനുമോദിച്ചു

തൃപുര മുഖ്യമന്ത്രിയായി സത്യപ്രതിജ്ഞ ചെയത ശ്രീ. മാണിക്ക് സാഹയെ പ്രധാന മന്ത്രി ശ്രീ നരേന്ദ്ര മോദി അനുമോദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : തൃപുര മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ മാണിക് സാഹയ്ക്ക് അഭിനന്ദനങ്ങൾ. ഫലപ്രദമായി കാലാവധി പൂർത്തിയാക്കാൻ എല്ലാ വിധ ആശംസകളും . 2018 ൽ ആരംഭിച്ച തൃപുരയുടെ വികസന യാത്രയ്ക്ക് അദ്ദേഹം വീര്യം പകരുമെന്ന് എനിക്ക് വിശ്വാസമുണ്ട്. ..ND..
ബൗദ്ധിക സ്വത്ത് അവകാശം സംബന്ധിച്ച ഇന്ത്യ -സ്വീഡന്‍ ധാരണാപത്രത്തിന് അംഗീകാരം

ബൗദ്ധിക സ്വത്തവകാശ രംഗത്തെ സഹകരണം സംബന്ധിച്ച് ഇന്ത്യയും സ്വീഡനും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ബൗദ്ധിക സ്വത്തവകാശം സംബന്ധിച്ച അവബോധം ഉയര്‍ത്തുന്നതിന്, ബൗദ്ധിക സ്വത്ത് അവകാശ സംരക്ഷണം മെച്ചപ്പെടുത്തുന്നതിനും വേണ്ടിയുള്ള പരിശീലന പരിപാടികളിലും സാങ്കേതിക കൈമാറ്റങ്ങളിലും യോജിച്ച് പ്രവര്‍ത്തിക്കുന്നതിനും, മികച്ച സമ്പ്രദായങ്ങള്‍ പരസ്പരം കൈമാറുന്നതിനുമുള്ള വിപുലമായ സംവിധാനങ്ങള്‍ ധാരണാപത്രം വിഭാവനം ചെയ്യുന്നു. ഇരുരാജ്യങ്ങളിലുമുള്ള സംരംഭകര്‍ക്കും, നിക്ഷേപകര്‍ക്കും, ബിസിനസ്സുകള്‍ക്കും പ്രയോജനം ലഭിക്കുന്ന തരത്തില്‍ നൂതന ആശയ രംഗത്തും ബൗദ്ധിക സ്വത്തവകാശ മേഖലയിലുമുള്ള പരിചയം കൈമാറാന്‍ ധാരണാപത്രം ഇന്ത്യയെ സഹായിക്കും. ഇന്ത്യയിലെ ജനങ്ങളെ പോലെ അത്രയും തന്നെ വൈവിദ്ധ്യമാര്‍ന്ന ബൗദ്ധിക സ്വത്തുക്കളുടെ മെച്ചപ്പെട്ട സംരക്ഷണത്തിനും ഇത് വഴിയൊരുക്കും. 2016 ലെ ദേശീയ ബൗദ്ധിക സ്വത്തവകാശ നയത്തിലെ ലക്ഷ്യങ്ങള്‍ നേടുന്നതിനും, ആഗോള നവീനാശയ രംഗത്ത് ഒരു സുപ്രധാന പങ്ക് വഹിക്കാനുമുള്ള ഇന്ത്യയുടെ യാത്രയില്‍ ഒരു നാഴികക്കല്ലായിരിക്കും ഈ ധാരണാപത്രം.
ബഹിരാകാശ രംഗത്തെ സമാധാനപരമായ ആവശ്യങ്ങള്‍ക്ക് വിനിയോഗിക്കുന്നതിനും പര്യവേഷണത്തിനും ഇന്ത്യാ- ദക്ഷിണാഫ്രിക്ക ധാരണാപത്രം

സമാധാനപരമായ ആവശ്യങ്ങള്‍ക്ക് ബഹിരാകാശത്തെ വിനിയോഗിക്കുന്നതിനും, പര്യവേഷണത്തിനും സഹകരിക്കുന്നതിന് ഇന്ത്യയും ദക്ഷിണാഫ്രിക്കയും തമ്മില്‍ ഒപ്പ് വച്ച ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മനത്രിസഭാ യോഗം വിലയിരുത്തി. 2018 ജൂലൈ 26ന് ജോഹന്നാസ്ബര്‍ഗിലാണ് ധാരണാപത്രം ഒപ്പുവച്ചത്. പ്രധാന സവിശേഷതകള്‍: ധാരണാപത്രത്തിന്റെ അടിസ്ഥാനത്തില്‍ സഹകരണമേഖലകള്‍ താഴേപ്പറയുന്നവയാണ്: 1. ഭൂമിയുടെ വിദൂര നിരീക്ഷണം; 2. ഉപഗ്രഹ വാര്‍ത്താ വിനിമയവും ഉപഗ്രഹാധിഷ്ഠിത ഗതിനിര്‍ണ്ണയവും; 3.ബഹിരാകാശ ശാസ്ത്രവും ഗ്രഹങ്ങളിലേയ്ക്കുള്ള ഗവേഷണ സഞ്ചാരവും; 4. ബഹിരാകാശയാനം, വിക്ഷേപിണികള്‍, ബഹിരാകാശ സംവിധാനങ്ങള്‍, ഭൗമതല സംവിധാനങ്ങള്‍ എന്നിവയുടെ വിനിയോഗം; 5. ഭൗമോപരിതല സാമഗ്രികളും സാങ്കേതികവിദ്യ ഉള്‍പ്പെടെ ബഹിരാകാശ സാങ്കേതികവിദ്യയുടെ പ്രയോഗം 6. ഇരു രാജ്യങ്ങളും നിശ്ചയിക്കുന്ന സഹകരണത്തിന്റെ മറ്റു മേഖലകള്‍. ധാരണാപത്രപ്രകാരമുള്ള സഹകരണം താഴെപ്പറയുന്ന വിധമാണു നടപ്പാക്കുക: 1. പരസ്പര നേട്ടവും താല്‍പര്യവുമുള്ള സംയുക്ത ബഹിരാകാശ പദ്ധതികളുടെ ആസൂത്രണവും നടപ്പാക്കലും; 2. ബഹിരാകാശ പ്രവര്‍ത്തനങ്ങളെ പിന്തുണയ്ക്കുന്നതിനുള്ള ഭൗമ സ്റ്റേഷനുകളുടെ സ്ഥാപനം, പ്രവര്‍ത്തിപ്പിക്കല്‍, അറ്റകുറ്റപ്പണികള്‍; 3. ഉപഗ്രഹ വിവരങ്ങള്‍, പരീക്ഷണ ഫലങ്ങള്‍, ശാസ്ത്രീയവും സാങ്കേതികവുമായ വിവരങ്ങള്‍ എന്നിവ പങ്കുവയ്ക്കല്‍; 4. സംയുക്ത ഗവേഷണ, വികസന പ്രവര്‍ത്തനങ്ങള്‍; 5. സഹകരണ പരിപാടികളില്‍ പങ്കെടുക്കാന്‍ നിയുക്തരായ സാങ്കേതികവിദഗ്ധരുടെയും ശാസ്ത്രജ്ഞരുടെയും കൈമാറ്റം; 6. പ്രത്യേക ഉദ്ദേശ്യങ്ങള്‍ക്കു വേണ്ടി ബഹിരാകാശ ശാസ്ത്രത്തിലും സാങ്കേതികവിദ്യയിലും ബഹിരാകാശ പ്രയോഗങ്ങളിലും ശേഷി കെട്ടിപ്പടുക്കല്‍; 7. സംയുക്ത ശില്‍പ്പശാലകള്‍, സമ്മേളനങ്ങള്‍, ശാസ്ത്ര യോഗങ്ങള്‍ എന്നിവ സംഘടിപ്പിക്കലും; 8. കക്ഷികള്‍ക്കിടയിലെ പരസ്പര സമ്മതത്തോടെ സഹകരണത്തിന്റെ കൂടുതല്‍ രീതികള്‍ രേഖാമൂലം തയ്യാറാക്കല്‍. നേട്ടങ്ങള്‍: ഈ ധാരണാപത്രം ഒപ്പുവച്ചതുകൊണ്ട് ബഹികാരാശ ശാസ്ത്രം, സാങ്കേതികവിദ്യ, ഭൂമിയുടെ വിദൂര നിരീക്ഷണം ഉള്‍പ്പെടെയുള്ള സാങ്കേതികവിദ്യയും പ്രയോഗങ്ങളും, ഉപഗ്രഹ ആശയവിനിമയവും ഉപഗ്രഹാധിഷ്ഠിത ഗതിനിര്‍ണ്ണയവും, ബഹിരാകാശ ശാസ്ത്രവും ഗ്രഹവിഷയകമായ ഗവേഷണ സഞ്ചാരവും, ബഹിരാകാശ യാനത്തിന്റെയും ബഹിരാകാശ സംവിധാനങ്ങളുടെയും ഭൗമതല സംവിധാനങ്ങളുടെയും ഉപയോഗം; ബഹിരാകാശ സാങ്കേതികവിദ്യയുടെ പ്രയോഗം എന്നിവയില്‍ ഇന്ത്യയും, ദക്ഷിണാഫ്രിക്കയും തമ്മിലുള്ള സഹകരണം ഉറപ്പാക്കാന്‍ കഴിയും.
കോവിഡ് -19 ന്റെ സമയത്തും ഉക്രെയ്ൻ പ്രതിസന്ധി കാലത്തും ബാപ്സ്  ദുരിതാശ്വാസ പ്രവർത്തനങ്ങളെ പ്രധാനമന്ത്രി അഭിനന്ദിച്ചു

പ്രധാനമന്ത്രി ശ്രീ നരേന്ദ്ര മോദി മുതിർന്ന ബാപ്സ് സാധുക്കൾ, ഈശ്വർചരൺ സ്വാമി, ബ്രഹ്മവിഹാരി സ്വാമി എന്നിവരുമായി കൂടിക്കാഴ്ച നടത്തുകയും കോവിഡ്-19 ന്റെ സമയത്തും ഉക്രെയ്ൻ പ്രതിസന്ധിയിലും ബാപ്സ് ദുരിതാശ്വാസ പ്രവർത്തനങ്ങളെ അഭിനന്ദിക്കുകയും ചെയ്തു. സ്വാമി മഹാരാജ് ജിയുടെ വരാനിരിക്കുന്ന ജന്മശതാബ്ദി ആഘോഷങ്ങളെക്കുറിച്ചും ശ്രീ മോദി ചർച്ച ചെയ്തു. പ്രധാനമന്ത്രി ട്വീറ്റ് ചെയ്തു; "മുതിർന്ന ബാപ്സ് സാധുക്കൾ, ഈശ്വർചരൺ സ്വാമി, ബ്രഹ്മവിഹാരി സ്വാമി എന്നിവരെ കണ്ടു. COVID-19 ന്റെ സമയത്തും ഉക്രെയ്ൻ പ്രതിസന്ധി സമയത്തും ബാപ്സ് ദുരിതാശ്വാസ പ്രവർത്തനങ്ങളെ അഭിനന്ദിച്ചു. സ്വാമി മഹാരാജ് ജിയുടെ വരാനിരിക്കുന്ന ജന്മശതാബ്ദി ആഘോഷങ്ങളെക്കുറിച്ച് ചർച്ച ചെയ്യുകയും സമൂഹത്തിന് അദ്ദേഹം നൽകിയ ശ്രേഷ്ടമായ സംഭാവനകൾ അനുസ്മരിക്കുകയും ചെയ്തു."
സ്മാര്‍ട്ട് സിറ്റി ചലഞ്ചിലെ വിജയികള്‍ക്ക് പ്രധാനമന്ത്രിയുടെ അഭിനന്ദനം

സ്മാര്‍ട്ട് സിറ്റി ചലഞ്ചിലെ വിജയികളെ പ്രധാനമന്ത്രി ശ്രീ.നരേന്ദ്ര മോദി അഭിനന്ദിച്ചു. ‘സ്മാര്‍ട്ട്‌സിറ്റി ചലഞ്ചിലെ വിജയികള്‍ക്ക് അഭിനന്ദനങ്ങള്‍. നാഗരിക ഇന്ത്യയെ മാറ്റിമറിക്കുന്ന ഈ പദ്ധതി നടപ്പില്‍വരുത്തുന്ന എല്ലാ നഗരങ്ങള്‍ക്കും എന്റെ ശുഭാശംസകള്‍. സ്മാര്‍ട്ട് സിറ്റി ചലഞ്ചിലെ വിജയികളെ നിശ്ചയിക്കാന്‍ വിവിധ തലങ്ങളില്‍ നടന്ന സമഗ്രമായ കൂടിയാലോചനകളില്‍ പങ്കെടുത്ത എല്ലാവര്‍ക്കും എന്റെ നന്ദി രേഖപ്പെടുത്തുന്നു” പ്രധാനമന്ത്രി ട്വീറ്റ് ചെയ്തു.
ഇന്ത്യ-സിംഗപ്പൂർ  സംയുക്ത മന്ത്രിതല സംഘം പ്രധാനമന്ത്രിയെ സന്ദർശിച്ചു

സിംഗപ്പൂർ ഉപപ്രധാനമന്ത്രിയും സിംഗപ്പൂർ ധനമന്ത്രിയുമായ ലോറൻസ് വോങ്, സിംഗപ്പൂർ വ്യാപാര വ്യവസായ മന്ത്രി ഗാൻ കിം യോങ്, ഇന്ത്യൻ ധനമന്ത്രി ശ്രീമതി നിർമ്മലാ സീതാരാമൻ എന്നിവരടങ്ങുന്ന സംയുക്ത ഇന്ത്യ-സിംഗപ്പൂർ മന്ത്രിതല സംഘം ഇന്ന് പ്രധാനമന്ത്രിയെ സന്ദർശിച്ചു. . 2022 സെപ്റ്റംബർ 17-ന് ന്യൂഡൽഹിയിൽ നടന്ന ഇന്ത്യ-സിംഗപ്പൂർ മന്ത്രിതല റൗണ്ട് ടേബിളിന്റെ ഉദ്ഘാടന സമ്മേളനത്തിന്റെ ഫലങ്ങളെക്കുറിച്ച് മന്ത്രിമാർ പ്രധാനമന്ത്രിയോട് വിശദീകരിച്ചു. ഉപപ്രധാനമന്ത്രി എന്ന നിലയിൽ ലോറൻസ് വോങ്ങിന്റെ ആദ്യ ഇന്ത്യാ സന്ദർശനമാണിത്. ഇന്ത്യ-സിംഗപ്പൂർ ഉഭയകക്ഷി ബന്ധത്തിന്റെ അതുല്യമായ സ്വഭാവം പ്രതിഫലിപ്പിക്കുന്നതും പ്രധാനമന്ത്രി മോദി വിഭാവനം ചെയ്തതുമായ ഒരു വഴിത്തിരിവായ സംരംഭമാണ് റൌണ്ട് ടേബിളിന്റെ രൂപീകരണം . ഡിജിറ്റൽ കണക്ടിവിറ്റി, ഫിൻടെക്, ഹരിത സമ്പദ്‌വ്യവസ്ഥ, നൈപുണ്യ വികസനം, ഭക്ഷ്യസുരക്ഷ തുടങ്ങിയ ഉയർന്നുവരുന്ന മേഖലകളിൽ നടന്ന വിപുലമായ ചർച്ചകളെക്കുറിച്ച് മന്ത്രിമാർ പ്രധാനമന്ത്രിയെ അറിയിച്ചു. പ്രധാനമന്ത്രി തന്റെ അഭിനന്ദനം അറിയിക്കുകയും ഇന്ത്യ-സിംഗപ്പൂർ മന്ത്രിതല റൗണ്ട് ടേബിൾ പോലുള്ള സംരംഭങ്ങൾ ഇരു രാജ്യങ്ങളും തമ്മിലുള്ള ഉഭയകക്ഷി ബന്ധം കൂടുതൽ ശക്തിപ്പെടുത്താൻ സഹായിക്കുമെന്ന് പ്രതീക്ഷിക്കുകയും ചെയ്തു. പ്രധാനമന്ത്രി ലീയ്ക്കും സിംഗപ്പൂരിലെ ജനങ്ങൾക്കും പ്രധാനമന്ത്രി ആശംസകൾ അറിയിച്ചു. –ND–
പ്രമുഖ തെലുങ്കു കവിയും ഗാനരചയിതാവും എഴുത്തുകാരനുമായ ശ്രീ. സി.നാരായണ റെഡ്ഡിയുടെ നിര്യാണത്തില്‍ പ്രധാനമന്തി അനുശോചിച്ചു

പ്രമുഖ തെലുങ്കു കവിയും ഗാനരചയിതാവും എഴുത്തുകാരനുമായ ശ്രീ. സി.നാരായണ റെഡ്ഡിയുടെ നിര്യാണത്തില്‍ പ്രധാനമന്തി ശ്രീ. നരേന്ദ്ര മോദി അനുശോചിച്ചു. ‘ശ്രീ. നാരായണ റെഡ്ഡിയുടെ നിര്യാണം സാഹിത്യലോകത്തിനു വലിയ നഷ്ടമാണ്. ഒന്നിലേറെ തലമുറകളെ അദ്ദേഹത്തിന്റെ രചനകള്‍ ഒന്നിലേറെ തലമുറകളെ സ്വാധീനിച്ചിട്ടുണ്ട്. ശ്രീ. നാരായണ റെഡ്ഡിയുടെ കുടുംബാംഗങ്ങളുടെയും അഭ്യുദയകാംക്ഷികളുടെയും ദുഃഖത്തില്‍ പങ്കുചേരുന്നു’, പ്രധാനമന്ത്രി പറഞ്ഞു.
അഖില ഭാരതീയ പ്രചാര്യ സമ്മേളനത്തെ പ്രധാനമന്ത്രി അഭിസംബോധന ചെയ്തു

ന്യൂഡെല്ഹിയില് ഇന്നു വിദ്യാഭാരതി അഖിലഭാരത ശിക്ഷ സന്സ്ഥാന് സംഘടിപ്പിച്ച അഖില ഭാരതീയ പ്രചാര്യ സമ്മേളനത്തില് പ്രധാനമന്ത്രി ശ്രീ. നരേന്ദ്ര മോദി പ്രസംഗിച്ചു. മൂല്യാധിഷ്ഠിത വിദ്യാഭ്യാസത്തിനായി നിലകൊള്ളുന്ന സ്ഥാപനമെന്ന പദവി വിദ്യാഭാരതിക്ക് ഊട്ടിയുറപ്പിക്കുന്നതിനായി ഒരുമിച്ചു പ്രവര്ത്തിക്കണമെന്നു ചടങ്ങിനെത്തിയവരെ പ്രധാനമന്ത്രി ഉദ്ബോധിപ്പിച്ചു. വിദ്യാര്ഥികളുടെ ജീവിതം എല്ലാ അര്ഥത്തിലും മികവുറ്റതാക്കിത്തീര്ക്കാന് യത്നിക്കണമെന്ന് പ്രിന്സിപ്പല്മാരോട് അഭ്യര്ഥിച്ചു. 2020 ഒളിംപിക്സില് സ്വര്ണ മെഡലുകള് നേടാന് സാധിക്കുന്ന കായികതാരങ്ങളെ സൃഷ്ടിക്കുന്നതിനായ പ്രവര്ത്തിക്കൂ എന്ന് ഉദാഹരണമായി അദ്ദേഹംപറഞ്ഞു. ശുചിത്വം (സ്വച്ഛ് ഭാരത്), ഊര്ജസംരക്ഷണം (ബിജ്ലി ബചാവോ) തുടങ്ങിയ മേഖലകളില് പ്രവര്ത്തിക്കുക വഴി സമൂഹത്തില് ശോഭനമായ പരിഷ്കാരങ്ങള് കൊണ്ടുവരുന്നതിനായി വിദ്യാഭാരതി സ്കൂളിലെ വിദ്യാര്ഥികള്ക്കു പ്രവര്ത്തിക്കാവുന്നതാണെന്നു പ്രധാനമന്ത്രി വ്യക്തമാക്കി. വിദ്യാഭ്യാസരംഗത്തെ എല്ലാ പ്രവര്ത്തനങ്ങളിലും സാങ്കേതികവിദ്യ ഉപയോഗപ്പെടുത്തേണ്ടതിന്റെ ആവശ്യകത ഊന്നിപ്പറഞ്ഞ പ്രധാനമന്ത്രി, സാങ്കേതികവിദ്യ വാഗ്ദാനം ചെയ്യുന്ന നേട്ടങ്ങള് മുഴുവന് നേടിയെടുക്കാന് സാധിക്കണമെന്നും ചൂണ്ടിക്കാട്ടി. വിവിധ സ്കൂളുകളെ സംബന്ധിച്ചുള്ള ആവേശം ജനിപ്പിക്കുന്ന കഥകള് വിദ്യാഭാരതി ശൃംഖലയിലെ സ്കൂളുകള്ക്കു കൈമാറാന് സാങ്കേതികസംവിധാനം സഹായകമാകുമെന്ന് ഉദാഹരണമായി അദ്ദേഹം ഉയര്ത്തിക്കാട്ടി. ഉണര്വിന്റെയും ഉണര്വു പകരുന്ന ജീവിതത്തിന്റെയും പതാകവാഹകരായിത്തീരണമെന്നു ചടങ്ങിനെത്തിയ പ്രചാര്യമാരോടു പ്രധാനമന്ത്രി ആഹ്വാനം ചെയ്തു. കേന്ദ്ര മനുഷ്യവിഭവശേഷി വകുപ്പു മന്ത്രി ശ്രീമതി സ്മൃതി ഇറാനിയും ചടങ്ങില് പങ്കെടുത്തു.
ബംഗളൂരു സാങ്കേതിക ഉച്ചകോടി (ടെക് സമ്മിറ്റ്) പ്രധാനമന്ത്രി ഉദ്ഘാടനം ചെയ്തു

പ്രധാനമന്ത്രി ശ്രീ നരേന്ദ്ര മോദി ബംഗളൂരുവില്‍ നടക്കുന്ന സാങ്കേതിക ഉച്ചകോടി വീഡിയോ കോണ്‍ഫറന്‍സിലൂടെ ഉദ്ഘാടനം ചെയ്തു. കര്‍ണാടക ഗവണ്‍മെന്റിന്റെ സഹകരണത്തോടെ കര്‍ണാടക ഇന്നൊവേഷന്‍ ആന്‍ഡ് ടെക്‌നോളജി സൊസൈറ്റി (കിറ്റ്‌സ്), കര്‍ണാടക ഗവണ്‍മെന്റിന്റെ വിഷന്‍ ഗ്രൂപ്പ് ഓണ്‍ ഇന്‍ഫര്‍മേഷന്‍ ടെക്‌നോളജി, ബയോടെക്‌നോളജി & സ്റ്റാര്‍ട്ടപ്പ്, സോഫ്റ്റ്‌വെയര്‍ ടെക്‌നോളജി പാര്‍ക്ക്‌സ് ഓഫ് ഇന്ത്യ (എസ്ടിപിഐ), എംഎം ആക്ടീവ് സയന്‍സ് ടെക് കമ്മ്യൂണിക്കേഷന്‍സ് എന്നിവ സംയുക്തമായാണ് ഉച്ചകോടി സംഘടിപ്പിക്കുന്നത്. ഈ വര്‍ഷത്തെ ഉച്ചകോടിയുടെ പ്രമേയം 'അടുത്തത് ഇപ്പോള്‍ തന്നെ' (നെക്സ്റ്റ് ഇസ് നൗ) എന്നതാണ്. കേന്ദ്ര ഇലക്ട്രോണിക്‌സ്, വിവരസാങ്കേതിക, വാര്‍ത്താവിതരണ, നീതി ന്യായ മന്ത്രി ശ്രീ രവിശങ്കര്‍ പ്രസാദ്, കര്‍ണാടക മുഖ്യമന്ത്രി ശ്രീ ബി എസ് യെദ്യൂരപ്പ എന്നിവര്‍ ചടങ്ങില്‍ പങ്കെടുത്തു. ഇന്ന് ഡിജിറ്റല്‍ ഇന്ത്യയെ സാധാരണ ഗവണ്‍മെന്റ് സംരംഭമായി കാണുന്നില്ല എന്നതില്‍ പ്രധാനമന്ത്രി സന്തോഷം പ്രകടിപ്പിച്ചു. പകരം പാവപ്പെട്ടവര്‍ക്കും പാര്‍ശ്വവത്കരിക്കപ്പെട്ടവര്‍ക്കും ഗവണ്‍മെന്റിന്റെ ഭാഗമായവര്‍ക്കും ജീവിതരീതിയായി അത് മാറിയിരിക്കുന്നു. സാങ്കേതിക ഉച്ചകോടിയെ അഭിസംബോധന ചെയ്ത പ്രധാനമന്ത്രി, ഡിജിറ്റല്‍ ഇന്ത്യയുടെ പശ്ചാത്തലത്തില്‍, നമ്മുടെ രാജ്യം വികസനത്തില്‍ കൂടുതല്‍ മനുഷ്യകേന്ദ്രീകൃത സമീപനത്തിന് സാക്ഷ്യം വഹിച്ചു എന്നു വ്യക്തമാക്കി. വലിയ തോതില്‍ സാങ്കേതികവിദ്യയുടെ ഉപയോഗം പൗരന്മാരില്‍ നിരവധി മാറ്റങ്ങളുണ്ടാക്കിയെന്നും അതിന്റെ ഗുണഫലങ്ങള്‍ കൃത്യമായി വീക്ഷിക്കാനാകുമെന്നും അദ്ദേഹം പറഞ്ഞു. ഡിജിറ്റല്‍, സാങ്കേതിക പരിഹാരങ്ങള്‍ക്കായി ഗവണ്‍മെന്റ് ഒരു വിപണി സൃഷ്ടിക്കുക മാത്രമല്ല, എല്ലാ പദ്ധതികളുടെയും സുപ്രധാന ഭാഗമാക്കുകയും ചെയ്തു. മെച്ചപ്പെട്ട സേവനവിതരണവും കാര്യക്ഷമതയും ഉറപ്പാക്കാന്‍ ഡേറ്റ വിശകലനത്തിന്റെ കരുത്ത് ഗവണ്‍മെന്റ് ഉപയോഗിച്ചുവെന്ന് പ്രധാനമന്ത്രി പറഞ്ഞു. നമ്മുടെ പദ്ധതികള്‍ ഫയലുകളുടെ തടസ്സം മറികടന്ന് ജനങ്ങളുടെ ജീവിതത്തെ മികച്ച തോതിലും വേഗതയിലും മാറ്റിയതിന്റെ പ്രധാന കാരണം സാങ്കേതികവിദ്യയാണെന്ന് അദ്ദേഹം അഭിപ്രായപ്പെട്ടു. ഈ മഹാമാരിയുടെ സമയത്ത് സാങ്കേതിക മേഖലയുടെ ദൃഢനിശ്ചയത്തെ പ്രശംസിക്കുന്നതായും പ്രധാനമന്ത്രി പറഞ്ഞു. അറിവിന്റെ യുഗത്തില്‍ മുന്നോട്ടുള്ള പാതയില്‍ ഇന്ത്യക്ക് സവിശേഷ സ്ഥാനമുണ്ടെന്ന് പ്രധാനമന്ത്രി പറഞ്ഞു. ഇന്ത്യക്ക് മികച്ച ചിന്താശേഷിയും വലിയ വിപണിയുമുണ്ടെന്ന് അദ്ദേഹം പറഞ്ഞു. നവീന – സാങ്കേതിക മേഖലയ്ക്ക് അനുയോജ്യമാം വിധത്തിലും സുഗമമായ നടത്തിപ്പിനും വേണ്ടിയാണ്, അടുത്തിടെ നടത്തിയതുള്‍പ്പെടെ, ഗവണ്‍മെന്റിന്റെ നയതീരുമാനങ്ങള്‍ രൂപപ്പെടുത്തിയിരിക്കുന്നതെന്നും അദ്ദേഹം പറഞ്ഞു. വിജയകരമായ നിരവധി ഉല്‍പ്പന്നങ്ങളുടെ ഒരു വ്യവസ്ഥിതി രൂപപ്പെടുത്തിയെടുക്കുന്ന തരത്തിലുള്ള മാനസികാവസ്ഥയുടെ പ്രാധാന്യം പ്രധാനമന്ത്രി ഊന്നിപ്പറഞ്ഞു. യുപിഐ, ദേശീയ ഡിജിറ്റല്‍ ആരോഗ്യ ദൗത്യം, സ്വാമിത്വ പദ്ധതി മുതലായ സംരംഭങ്ങളുടെ അടിസ്ഥാനഘടനയെക്കുറിച്ചും പ്രധാനമന്ത്രി സൂചിപ്പിച്ചു. ബയോ സയന്‍സസ്, എന്‍ജിനിയറിങ് തുടങ്ങിയ ശാസ്ത്രമേഖലകളില്‍ നവീകരണത്തിന്റെ വ്യാപ്തിയും ആവശ്യകതയും പ്രസക്തമാണെന്ന് അദ്ദേഹം പറഞ്ഞു. ആധുനികതയാണ് പുരോഗതിയുടെ താക്കോല്‍ എന്നു പ്രധാനമന്ത്രി പറഞ്ഞു. നൂതനാശയങ്ങളെക്കുറിച്ച് പറയുമ്പോള്‍, നമ്മുടെ യുവാക്കളും പുതിയ കണ്ടെത്തലുകള്‍ക്കായുള്ള അവരുടെ ത്വരയും ഇന്ത്യയ്ക്ക് അനുകൂല സാഹചര്യങ്ങള്‍ ഒരുക്കുന്നുണ്ടെന്നും അദ്ദേഹം പറഞ്ഞു.